b'\n_START_ARTICLE_\nMirko Zdovc\n_START_SECTION_\n\xc5\xbdivljenje in delo\n_START_PARAGRAPH_\nPo diplomi na Fakulteti za arhitekturo v Zagrebu (1955) je do 1957 deloval kot svobodni ustvarjalec na podro\xc4\x8dju oblikovanja interierov v Slovenj Gradcu, nato v Mariboru. Opremil je notranj\xc5\xa1\xc4\x8dine \xc5\xa1tevilnih javnih zgradb, med drugimi Umetnosrni paviljon v Slovenj Gradcu, hotel Donat v zdravili\xc5\xa1\xc4\x8du Roga\xc5\xa1ka Slatina, stavbo SNG Maribor, Pedago\xc5\xa1ko akademijo v Mariboru in druge. Delal je tudi zunaj Slovenije, npr. na razstavi EXPO 58 v Bruslju, v Moskvi, Valjevu in drugod. V zdov\xc4\x8devih delih iztopa ob\xc4\x8dutek za estetsko uravnote\xc5\xbeenost ambientov, ki za\xc5\xbeivijo v skladu s stavbno lupino in kot samostojen avtorsko prepoznan organizem.'